עפרה צימבליסטה

עפרה צימבליסטה (1939 – 22 ביוני 2014) הייתה פסלת ישראלית.

ביוגרפיה
נולדה בישראל בשנת 1939. בין השנים 1971–1975 למדה בבית הספר לאמנות קלישר בתל אביב. בין השנים 1975 ל-1976 למדה ליתוגרפיה, תחריט והדפס ­רשת ב"סדנאות האמנים" בתל אביב.

בין פסליה המוצגים במקומות ציבורים, נמצאים פסל של שלושה זמרי מקהלה, על מרפסת בבית המלון ברוטשילד 96 בתל אביב ובגן הסיפור לפי הספר "והילד הזה הוא אני" שבחולון. בשנת 2002 הציגה את תערוכתה "מעבר לכחול" במוזיאון מגדל דוד. התערוכה הכילה כ-30 פסלים של יציקות גוף אדם בצבע כחול.

התגוררה בקריית אונו ועבדה בקריית אונו ובאשדוד. אמו של נגן כלי ההקשה הישראלי חן צימבליסטה.

בשנות השמונים התיידדה צימבליסטה עם המשוררת יונה וולך, שגרה אף היא בקריית אונו. בעקבות החברות נוצרה תערוכה משותפת שבה הוצגו שירים של וולך בכתב ידה על נייר ממוחזר שהכינה צימבליסטה. צימבליסטה הנחתה את וולך בנוגע לעיצוב הטקסט על הנייר. התערוכה, "נייר+כתב", הוצגה ב-1984 בגלריה שרה לוי בתל אביב וזכתה לעניין רב. היא הוצגה שוב בשנת 2014 במסגרת התערוכה "הברכה והקללה" בבית הנסן.

נפטרה ממחלת הסרטן ב-22 ביוני 2014, והובאה לקבורה בבית הקברות שבקיבוץ עינת.

קישורים חיצוניים 

 
 
 עופרה צימבליסטה מדברת על יונה וולך
 
 האשה שצובעת אנשים בכחול, באתר TheMarker Cafe

הערות שוליים 

פסלות יהודיות
פסלים יהודים
פסלות ישראליות
פסלים ישראלים
קריית אונו: אישים
בוגרות בית הספר לאמנות הציור בתל אביב
בוגרי בית הספר לאמנות הציור בתל אביב
אישים הקבורים בעינת
ישראליות שנולדו ב-1939
ישראלים שנולדו ב-1939
ישראליות שנפטרו ב-2014
ישראלים שנפטרו ב-2014